Britský princ Harry navštívil súkromný tenisový klub v brazílskom Belo Horizonte, kde sa pred olympijskými hrami 2016 v Riu de Janeiro bude pripravovať tím jeho krajanov.
BELO HORIZONTE.
V utorok si člen kráľovskej rodiny pôjde pozrieť rozlúčkový zápas futbalistov Anglicka na majstrovstvách sveta. Súboj s Kostarikou odohrajú na štadióne Mineirao v Belo Horizonte.
Princ spojil návštevu tréningového centra Minas Tenis Clube s účasťou na plaveckých pretekoch mládeže. Vyskúšal si rolu štartéra a dekoroval medailistov.